**OBRAZLOŽENJE UZ POLUGODIŠNJI IZVJEŠTAJ O IZVRŠENJU PRORAČUNA OPĆINE RUŽIĆ ZA 2019. GODINU**

Sadržaj, donošenje i dostava polugodišnjeg izvještaja o izvršenju proračuna propisan je odredbama članaka 108. i 109. Zakona o proračunu (Narodne novine 87/08, 136/12 i 15/15) i Pravilnika o polugodišnjem i godišnjem izvještaju o izvršenju proračuna (Narodne novine 24/13 i 102/17). Slijedom navedenog, polugodišnji izvještaj sadrži slijedeće:

1. Opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije, Račun prihoda i rashoda prema izvorima financiranja i Račun rashoda prema funkcijskoj klasifikaciji,

2. Posebni dio proračuna po organizacijskoj i programskoj klasifikaciji na razini odjeljka ekonomske klasifikacije,

3. Izvještaj o zaduživanju na domaćem i stranom tržištu novca i kapitala,

4. Izvještaj o danim jamstvima i izdacima po jamstvima,

5. Izvještaj o korištenju proračunske zalihe,

6. Izvještaj o provedbi plana razvojnih programa.

7. Obrazloženje ostvarenja prihoda i primitaka, rashoda i izdataka

**1. OPĆI DIO PRORAČUNA**

U izvještajnom razdoblju ostvareni su prihodi u iznosu od 2.558.529,89 kn ili 18,30 % u odnosu na plan, a ukupni rashodi realizirani u iznosu od 2.355.326,12 kn ili 15,06 % u odnosu na godišnji plan za 2019. godinu.

U izvještajnom razdoblju ostvaren je višak od 203.203,77 kuna. Sukladno gore navedenom Pravilniku Račun prihoda i rashoda sadrži prikaz ukupnih ostvarenih prihoda i izvršenih rashoda na razini razreda ekonomske klasifikacije. Račun prihoda i rashoda iskazuje se u slijedećim tablicama: - Račun prihoda i rashoda prema ekonomskoj klasifikaciji, - Račun prihoda i rashoda prema izvorima financiranja, - Rashodi prema funkcijskoj klasifikaciji.

**2. POSEBNI DIO PRORAČUNA**

Posebni dio proračuna prema Pravilniku o polugodišnjem izvještaju o izvršenju proračuna sadrži:

- Izvršenje po organizacijskoj klasifikaciji,

- Izvršenje po programskoj klasifikaciji.

**3. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

U izvještajnom razdoblju Općina se nije zaduživala na domaćem i stranom tržištu novca i kapitala, te nije koristila prekoračenje na poslovnom računu.

**4. IZVJEŠTAJ O DANIM JAMSTVIMA I IZDACIMA PO JAMSTVIMA**

U izvještajnom razdoblju Općina Ružić nije davala jamstva i izdatke po jamstvima..

**5. IZVJEŠTAJ O KORIŠTENJU PRORAČUNSKE PRIČUVE**

21.03.2019. Srednja škola Drniš, potpora maturantima za organizaciju maturalnog plesa u iznosu 1.000,00 kuna

UKUPNO 1.000,00 kuna

**6**.  **IZVJEŠTAJ O PROVEDBI PLANA RAZVOJNIH PROGRAMA**

Plan razvojnih programa sastavni je dio proračuna lokalne jedinice, a sastavlja se kao i proračun za trogodišnje razdoblje. Zakonom o proračunu Plan je definiran kao dokument koji sadrži ciljeve i prioritete razvoja jedinice lokalne i područne (regionalne) samouprave povezane s programskom i organizacijskom klasifikacijom proračuna. U izvještaju je vidljivo izvršenje plana i ostvarenje ciljanih vrijednosti za razdoblje od 01.01. - 30.06. 2019. godine u odnosu na planirane vrijednosti.

Izvršenje Plana razvojnih programa za razdoblje od 01.01. - 30.06.2019. godine:

*Cilj 1. Unapređenje kvalitete života*

*Mjera 1.1. Gradnja komunalne infrastrukture*

PROGRAM 1002 Komunalna infrastruktura

K100212 Izgradnja i uređenje nogostupa u Gradcu, u iznosu 30.000,00 kuna

*Mjera 1.2. Izgradnja i poboljšanje obrazovne i sportske infrastrukture*

PROGRAM 1003 Predškolski odgoj

K100302 Izgradnja vrtića u iznosu 415.394,59 kuna

A100301 Financiranje programa predškolskog odgoja u iznosu 60.000,00 kuna

PROGRAM 1006: JAVNE POTREBE U SPORTU

K100603 Izgradnja i uređenje igrališta Kljaci u iznosu 176.814,22 kuna

K100602 Izgradnja i uređenje sportskih i rekreacijskih terena u iznosu 73.936,94 kuna

A100601 Donacije sportskim udrugama u iznosu 6.000,00 kuna

*Mjera 1.3. Razvoj lokalne i socijalno osjetljive zajednice*

PROGRAM 1005: Socijalna zaštita

A100507 Sufinanciranje cijene učeničkih karata u iznosu 68.496,00,00 kuna

A100504 Ostale potpore stanovništvu u iznosu 6.697,80 kuna

A100503 Potpore za novorođenu djecu u iznosu 60.000,00 kuna

A100502 Potpore za novosklopljeni brak u iznosu 8.000,00 kuna

*Mjera: 1.4. Razvoj potporne infrastrukture za daljnji razvoj kulturnog i društvenog života*

PROGRAM 1004: Obnova i uređenje objekata u Općini

K100401 Obnova i uređenje Osnovne škole i Antimalarične stanice u iznosu 2.662,50 kuna

K100405 Uređenje Doma Gradac u iznosu 11.605,63 kuna

PROGRAM 1007: Religija, politika, kultura

A100703 Kultura u iznosu 27.000,00 kuna (po prijavljenim projektima) i 10.000,00 kuna Radio Drnišu

**7. OBRAZLOŽENJE OSTVARENJA PRIHODA I PRIMITAKA, RASHODA I IZDATAKA**

PRIHODI

U razdoblju od 01.01. – 30.06.2019. ostvareni su ukupni prihodi u iznosu od 2.558.529,89, što je 18,30% ostvarenja u odnosu na godišnji plan za 2019. godinu. U odnosu na isto izvještajno razdoblje prethodne godine ostvarenje prihoda iznosi 126,31%.

Prikaz ostvarenja prihoda poslovanja:

- prihodi od poreza (61) izvršeni su u iznosu od 1.810.304,67 kn ili 48,63% u odnosu na godišnji plan za 2019. godinu. Prihodi od fiskalnog izravnanja ostvareni su u iznosu 1.268.608,15 kune i čine najznačajniji prihod u skupini prihoda od poreza,

- pomoći iz inozemstva i od subjekata unutar općeg proračuna (63) izvršeni su u iznosu od 615.132,36 kn ili 6,28% u odnosu na godišnji plan za 2019. godinu. Radi se o prihodima, odnosno tekućim pomoćima temeljem prijenosa EU sredstava za program „Zaželi“, gdje su od četiri poslana ZNS-a obrađena dva i uplaćeno je 204.533,17 kuna. Drugi prihod je kapitalna pomoć iz državnog proračuna temeljem prijenosa EU sredstava za izgradnju vrtića u iznosu 402.894,59 kuna,

- prihodi od imovine (64) izvršeni su u iznosu od 33.328,67 kn ili 17,60% u odnosu na godišnji plan za 2019. godinu,

- prihodi od upravnih i administrativnih pristojbi, pristojbi po posebnim propisima i naknada (65) izvršeni su u iznosu od 99.764,19 kn ili 36,95% u odnosu na godišnji plan za 2019. godinu, a odnose se na naplaćene prihode od komunalne naknade, komunalnog doprinosi, naknade za legalizaciju,

U proračunu za 2019. godinu višak prihoda je planiran u iznosu 1.655.000,00 kuna, a ukupni višak po godišnjem obračunu proračuna za 2018. godinu je 2.088.830,13 kuna.

RASHODI

Ukupni rashodi planirani su u iznosu od 15.641.700,00 kn, a ostvareni u iznosu od 2.355.326,12 kn ili 15,06%. Izvršenje rashoda u odnosu na izvršenje za izvještajno razdoblje prethodne godine iznosi 107,55 %.

Rashodi poslovanja izvršeni su u iznosu od 1.643.737,84 kn ili 32,10% u odnosu na godišnji plan za 2019. godinu i 104,69% u odnosu na izvršenje prethodne godine. Rashode poslovanja:

- rashodi za zaposlene (31) izvršeni u iznosu od 728.003,51 kn ili 39,14% u odnosu na godišnji plan za 2019. godinu i 128,77 % u odnosu na izvršenje u izvještajnom razdoblju prethodne godine. Veće izvršenje u ovoj godini je zbog plaća i ostalih rashoda za dvadeset zaposlenih žena u programu „Zaželi“,

- materijalni rashodi (32) izvršeni u iznosu od 595.422,36 kn ili 28,17% u odnosu na godišnji plan za 2019. godinu. Najznačajniji materijalni rashodi su rashodi za materijal i energiju, tekuća komunalna održavanja i materijal za komunalna održavanja i konzultantske usluge,

- financijski rashodi (34) u iznosu od 8.588,17 kn ili 34,35% u odnosu na godišnji plan za 2019. godinu,

- pomoći dane u inozemstvo i unutar općeg proračuna (36) u iznosu od 60.000,00 kn ili 31,58% u odnosu na godišnji plan za 2019. Godinu,

- naknade građanima i kućanstvima na temelju osiguranja i druge naknade (37) u iznosu od 185.223,80 kn ili 32,55% u odnosu na godišnji plan za 2019. godinu Najveći dio rashoda iskazan na ovim stavkama odnosi se na potpore stimulativnog karaktera, potpore za novorođenu djecu, za novosklopljeni brak, sufinanciranje troškova prijevoza učenika,

- ostali rashodi (38) izvršeni su u iznosu od 66.500,00 kn ili 20,41% u odnosu na godišnji plan za 2019. godinu. a odnose se na tekuće donacije sportskim društvima, udrugama u kulturi, vjerskim zajednicama.

Rashodi za nabavu nefinancijske imovine izvršeni su u iznosu od 711.588,28 kn ili 6,76% u odnosu na godišnji plan za 2019. godinu i 114,79% u odnosu na izvršenje prethodne godine. Najveći dio ovih rashoda čini investicija izgradnje dječjeg vrtića za koju je planirano 5.865.275,00 kuna, a izvršeno je 402.894,59 kuna ili 6,87% godišnjeg plana. Drugi veliki projekt je u tijeku, a to je izgradnja, asfaltiranje cesta, planirana u iznosu 1.680.000,00 kuna.

OBVEZE

Ukupne obveze na dan 30.06.2019. godine iznose 3.926.604,23 kuna i sastoje se od:

- dospjelih obveza u iznosu od 1.651,89 kuna za rashode poslovanja i obveza za prihode s osnova naknade za zadržavanje nezakonito izgrađenih građevina u iznosu 35.502,20 kuna državnom i županijskom proračunu,

- nedospjelih obveza u iznosu 3.889.450,14 kuna koje se sastoje od kontinuiranih mjesečnih rashoda u iznosu 78.717,83 kuna i obveze prema Hrvatskoj pošti za uređenje prostora sukladno ugovoru o priznavanju ulaganja u iznosu 79.399,68 kuna, obveza za izgradnju nefinancijske imovine (predujam za izgradnju vrtića) u iznosu 2.557.512,66, obveze za rashode poslovanja (predujam za program „Zaželi“) u iznosu 1.142.057,13 kuna i nedospjelog računa u iznosu 31.762,84 kuna.

POTRAŽIVANJA

Potraživanja za prihode poslovanja na dan 30.06.2019. godine iznose 320.440,75 kuna.

Potraživanja za poreze (porez za promet i porez na korištenje dobara ili izvođenje aktivnosti) iznose 173.561,41 kuna.

Potraživanja za prihode od imovine u iznosu 50.717,42 (naknada za zadržavanje nezakonito izgrađene zgrade u prostoru) i za prihode od upravnih i administrativnih pristojbi, prihoda po posebnim propisima i naknada iznose 96.161,92 kuna.

NOVČANA SREDSTVA

Stanje žiro računa na dan 30.06.2019. godine je 6.179.761,70 kuna.

Stanje blagajne na dan 30.06.2019. godine je 307,94 kuna.